**Előterjesztés a Balaton-Nagybereki Vízitársulat 2017.05.19.-i Küldöttgyűlésére**

**Tárgy:** Beszámoló a a 2016 évi feladatok teljesítéséről.

**Tisztelt Küldöttgyűlés!**

2016 évi feladattervünket a Küldöttgyűlés a **8/2016.(05.06.) KGY** számú határozatával hagyta jóvá.

Ebben a csatorna fenntartásra a finanszírozó által biztosított 20 millió Ft keretösszegig megkötendő vállalkozási szerződésben foglalt feladatok elvégzésére lettünk kötelezve.

Belvíz átemelés vonatkozásában 40 millió Ft-os keret összeg került előirányzatra, - azzal, hogy felülről nem zárt a keretösszeg, de társulatunk mindent kövessen el, hogy a külvízek betörését, így annak szivattyúzási kényszerét elkerülje, illetve további érdekeltek bevonásával vonjon be finanszírozókat a szivattyúzási költségek viselésére.

Szabad kapacitásaink terhére egyéb szolgáltatás nyújtására kötelezett illetve hatalmazott fel bennünk a Küldöttgyűlés.

Fenti feladataink végrehajtása az alábbiak szerint valósult meg.

**Csatorna fenntartás.**

Szerződésünk alapján elvégeztük a csatorna hálózatunkon az egyszeri kaszálást 08.-09.-10.-és 11. hónapokban. Ennek során gazt kaszáltunk a gátakon (vízszintes felületen) 1 276 010 nm-en, és nádat a rézsűkön és a mederben 1 476 196 nm-en, azaz összesen 2 752 206 nm-en.

A végzett munka értéke szerződés szerinti egységárakon 44 561 eFt volt nettóban, amiből a szerződésünk alapján 20 116 eFt értékű szolgáltatást számláztunk ki a megbízónknak. A különbözet 24 445 eFt-ot nem számláztuk, ami felemésztette az évi munkavégzés eredményét, és eredmény tartalékunkból vontunk be mintegy 15 millió Ft további forrást. A nem számlázott szolgáltatást a vállalkozási tevékenységünk során végzett előkészítő munkáknak kezeltük, hogy a szerződéses szolgáltatást végezni, és így számlázni tudjuk.

Ugyan ez volt a helyzet a további kiegészítő munkák végzésével is.

A külön féle munkák végzését havi bontásban a mellékelt táblázat tartalmazza.

Szolgáltatásunk nyújtásához közel 20 millió Ft értékben vettünk igénybe bérelt gépeket.

Az ágazat eredményességét a csatolt ágazati eredmények összesítő táblázata mutatja.

Ebből megállapítható, hogy 20 116 eFt ágazati árbevétel mellett az ágazat költségei azt 15 163 eFt-al haladták meg. Így az ágazat eredményessége -75 %.

**Belvíz átemelés.**

2016 év során a balatonfenyvesi szivattyú telepen közel 15 millió m3 vízet szivattyúztunk a Balatonba.

Az átemelt belvíz mennyiség az időjárási viszonyoknak megfelelően hektikusan ingadozott, havi bontásban a mellékelt táblázat tartalmazza.

Vállalkozási szerződésünknek megfelelően az igazolt, és elismert költségeinket 7 % marginnal megemelve számláztuk a finanszírozó Hubertus Bt.-nek.

Összesen 41 947 eFt + ÁFA árbevételünk keletkezett a szolgáltatásból, melyből 41 milliót számláztunk a Hubertusnak, a többi egyéb érdekeltnek nyújtott szolgáltatásból származott.

Az eredményünket is tartalmazó ráfordításokkal így 2016 évben 2,82 Ft/m3 + ÁFA fajlagos költséget jelentett a tevékenység.

Ágazati eredmény 2 740 eFt-ban realizálódott, ami fedezetet tudott nyújtani a társulat ágazatokra fel nem osztott egyéb ráfordításaira (1 289 eFt), valamint a transzformátor állomás vásárlására felvett hosszúlejárati kölcsönünk adósság szolgálatára.

**Egyéb szolgáltatás.**

Szabad kapacitásaink lekötésére, illetve a cégcsoporton belüli prioritásokat szem előtt tartva anyagmentes bérmunkát végzünk a Hubertus Bt-vel kötött vállalkozási szerződésünk alapján.

Ennek során 9 518 eFt ágazati árbevételre tettünk szert, amit 952 eFt-al haladtak meg az ágazat költségei Így ágazati szinten 10 % veszteséget produkáltunk.

Összességében a feladatok ellátásának a finanszírozó által biztosított fedezettel, és további erőforrások bevonásával a társulat mindhárom ágazata eleget tett, ezért javaslom a beszámoló elfogadását.

**Határozati javaslat:**

**A Küldöttgyűlés lefogadja a 2016 évi feladatok teljesítéséről szóló beszámolót.**

Kelt: 2017.05.10. Kéthely Sári-puszta

Csató András

IB Elnök